JohanHeinsen/ENO huggingface dataset:
Lolland-Falsters Stifts-Tidende, 1827-03-23
Fra Skotland er i Dag indløbet meget sørgelige Efterretninger og den store Mængde Snee, der er faldet, og den betydelige Skade, samme har anrettet; ogsaa ere ved de sidste Storme paa Østkysten af Jrland flere Skibe beskadigede og mange Mennesker omkomne.
Lolland-Falsters Stifts-Tidende, 1827-03-23
Man mener her, at Hensigten med den nordamericanske Flaades tilsomme Uddrustning er, at tage Repressalier i Anledning af Nordamericas endnu uafgjorte Fordring paa England.
Lolland-Falsters Stifts-Tidende, 1827-03-23
Stockholm, den 1ste Marts. Man skriver fra Westerraas, at den 7de Februar, Kl. imellem 10 og 11 Formiddag, saae man ved Fellingsbroe en Mængde, Svaner, som kom flyvende fra N. V. til S. V., og lode under deres Flugt høre et jamrende Skrig. Deres Antal var omtrent 20; meget usædvanlig maatte den Aarsag være, som formaaede disse Trækfugle til en Reise paa denne Tid af Aaret.
Lolland-Falsters Stifts-Tidende, 1827-03-23
J Elfsborgs Lehn omkom i den heftige Storm med Sneefog, som rasede Søndagen den 14de Januar sidstleden, 5 Personer paa Veiene af Kulde og Snee.
Lolland-Falsters Stifts-Tidende, 1827-03-23
Et af vore Blade vil af sikkre Kilder vide, at den nuværende Favorit-Sultaninde i Constantinopel skal være et svensk Fruentimmer, ved Navn Rydval, som af nogle algierske Corfarer er bleven røvet og bragt til Constantinopel.
Lolland-Falsters Stifts-Tidende, 1827-03-23
Adskilligt. Man har før hørt, at Lam ere blevne indsmuglede, forklædte som Damer; men ved sidste Carnevallystigheder i Lüttich er man gaaet et Skridt videre, da man nemlig har ladet en Kalv vederfares denne Ære. Hs. Majestæt Kongen af Sverrig og Norge vilde den 8de dennes forlade Christiania, og ventedes at indtræffe til Stockholm den 14de.
Lolland-Falsters Stifts-Tidende, 1827-03-23
J Alexandria, i Virginien, har den 18de Jan. raset en ødelæggende Jldebrand. National-Forsamligen i Washington har bevilget 200,000 Dollarer til de Brandlidtes Understøttelse.
Lolland-Falsters Stifts-Tidende, 1827-03-23
Staden Bremen og sammes Omegn er ved indtrufne Digebrud oversvømmet. Ogsaa den laveste Deel af Magdeburg har havt samme Skjæbne.
Lolland-Falsters Stifts-Tidende, 1827-03-23
Hs. Majestæt Kongen af Preussen er nu, til stor Glæde for sit Folk, fuldkommen helbredet. Den 6te dennes gjorde han en Tour i Dyrehaugen og den 9de bivaanede han en Forestilling i Operahuset. Ved Rygtet om Hs. Majestæts Helbredelse, og da han kort derefter viste sig ved Slotsvinduet, var Trængselen blandt det glade Folk udenfor saa stor, at en honet Borgerdatter brød et Been. Da Monarken herom blev underrettet, lod han Pigen bringe ind paa Slottet, hvor hun blev forbundet, og derfra i en kongelig Vogn kjørt til sit Hjem.
Lolland-Falsters Stifts-Tidende, 1827-03-23
Den 8de Marts løb i Stockholm et nyt norsk Dampskib, som fik Navnet Oscar, af Stabelen.
Lolland-Falsters Stifts-Tidende, 1827-03-23
Den 7de Febr., omtrent Kl. 11 om Aftenen, mærkedes i Hadvikswall, i Sverrig, et Jordstød med stærk Rystelse; paa samme Tid hørtes i Luften et heftigt Drøn, som gik fra N. V. til S. O. indtil det omsider tabte sig. Det varede længere og var stærkere end en almindelig Torden. Himmelen var overskyet, men Luften aldeles stille.
Lolland-Falsters Stifts-Tidende, 1827-03-23
Jblandt vor Tids Besynderligheder kan vel ogsaa regnes, at en aars Bondedreng i Øyestads Sogn, i Norge, ved Navn Ole Johnsen, har hængt sig til Forsøg." Om denne Hændelse meddeler Sognepræsten, A. Bonnevie, i Christiansands Avis følgende: "Drengen var fra sin tidligste Barndom udmærket ved Godmodighed i Characteer og et muntert Temperament. Hans Lyst - den man næsten kan kalde abemæssig - til at gjøre Experimenter af alle Slags, og at efterligne, saa godt han kunde, hvad han havde seet, naar dette lod sig gjøre, eller udføre, hvad han hørte tale om af de Ældre, tiltog snarere end den aftog med Aarene. Saaledes anseer jeg denne hans Tilbøielighed for at være bleven sat i ualmindelig Virksomhed ved et virkeligt Selvmord, begaaet af en Ældre i Menigheden, omtrent en Maaned for denne ulykkelige Dreng endte sine Dage. Den Ældres Selvmord var naturligviis Gjenstanden, for Alles Samtaler paa den Tid, hvilke Barnet rimeligviis ofte maatte blive Vidne til. Det lader sig altsaa, efter min Formening, lettest forklare, med Hensyn til Subjectet, at han, dreven af sin sædvanlige og utæmmelige Lyst til at prøve Alt, uden at kunne vælge det Bedste, har foretaget dette sit sidste ubesindige Skridt, uden nogen tydelig Forestilling om dets sørgelige Følger. Jeg har saa meget mere Grund til at antage dette, som Drengen i ingen Henseende leed Nød eller var udsat for Mishandling, da hans Forældre behandlede ham vel, men begik den Feil, at overlade ham for meget til sig selv og Eensomheden, ved at lade ham i Skoven vogte deres Kreaturer. Over Hovedporten til Staden Agra, i Hindostan, er følgende besynderlige Jndskrivt med store Bogstaver, at læse: "J Keiser Julefs første Regjeringsaar blev, efter Vedkommendes gjensidige Ønske, 2,000 Ægteskaber erklærede for ophævede. Keiseren fornam dette med saa stor Utilfredshed, at han forbød Ægteskabs=Skilsmisse i sine Stater. J Løbet af det efterfølgende Aar blev der i Agra indgaaet 3,000 Ægteskaber færre, end sædvanligt; men derimod ført 7,000 Klager over Ægteskabsbrud, tillige bleve 300 Koner levende brændte, fordi de havde forgivtet deres Mænd, og 75 Mænd, lede samme Straf, fordi de havde ombragt deres Koner. Værdien af det ved huuslige Tvistigheder sønderslagne Bohave beløb sig til 2 Mill. Rupier. Keiseren saae sig desaarsag nødt til igjen at tillade Skilsmisse.
Lolland-Falsters Stifts-Tidende, 1827-03-23
Jndenlandsk. Den 17de dennes vare Kjøbenhavns Havnepriser paa efterskrevne Varer saaledes: Lollandsk Hvede 7 Rbd. 1 Mk. a 7 Rbd. 3 Mk.; holsteensk Rug 7 Rbd. 2 Mk. a 7 Rbd. 3 Mk.; dansk Rug 6 Rbd. 4 Mk. A. 7 Rbd.; Byg 6 Rbd. 1 Mk. a 6 Rbd. 3 Mk.; Havre 5 Rbd. 1 Mk. a 5 Rbd. 2 Mk.; Ærter 9 a 10 Rbd.; holsteensk Smør 64 a 68 Rbd.; fyensk Smør 52 a 60 Rbd.; sjellandsk Smør 52 a 64 Rbd. Alt pr. Tønde i Rigsbankpenge Sedler og Tegn. Bøgebrænde 11 Rbd. a 11 Rbd. 3 Mk. pr. Favn.
Lolland-Falsters Stifts-Tidende, 1827-03-23
Det er nu senere bleven oplyst, at det paa Algaden i Aalborg dræbte Fruentimmer kun har faaet eet Saar, hvilket kan være en væsentlig Omstændighed, der mulig foranlediger, at Morderen slipper for at miste Livet.
Lolland-Falsters Stifts-Tidende, 1827-03-23
Den 17de Febr. er Amtmanden for Randers Amt, Kammerherre Stemann, beskikket til Amtmand for Sorøe Amt.
Lolland-Falsters Stifts-Tidende, 1827-03-23
Kjøbenhavns Børs-Cours, den 20de Marts. Hamborg 2 M. - , a vista 227. – Spec. 227. Specier solgtes til 13 Mk. 10 s. - Bank-Disconto 5 Procent. - Norske Speciessedler pr. 100 Specier 171 Rbd. Sedler. - Svenske Sedler pr. Rigsdaler Rigsgjæld 51 Rbs. Tegn. - 4 Procents kongelige Obligationer (uden Renter) 83 Rbd. Sedler. Ditto Ditto 72 1/2 a 73 1/4 i Banco. - Nationalbank-Obligat. (af Laanet 4de Februar 1820) 101 Rbd. rede Sølv. Ditto Ditto 115 a 115 1/4 Rbd. Sedler. - 4 Procents uopsigelige Rigsbank-Obligationer, Renter pr. 6te Januar, 92 1/2 a 93 Rbd. r. S. - 6 Procent norsk Laan ved Hambro & Søn 103 1/2 a 104 i Banco. 4 Procent Ditto nye 93 a 94 i Banco. - Asiatiske Actier - Rbd. Sedler. - 3 Procents nye danske Obligationer 58 1/2 L. Sterl. (1 L. Sterling beregnet til 14 Bancomark.)
Lolland-Falsters Stifts-Tidende, 1827-03-23
Bekjendtgjørelser. Den der af mig har laant Baron v. TrencksNB. Historie, ombedes venskabeligst at tilbagelevere samme jo før jo hellere. Nakskov, den 14de Marts 1827. Stricker, Districts=Læge.
Lolland-Falsters Stifts-Tidende, 1827-03-23
Ved den paa Fuglsang den 31te dennes agtende Auction over Kornvarer, bortsælges tillige et Qvantum Kartofler
Lolland-Falsters Stifts-Tidende, 1827-03-23
Literatur. Andet og uforandrede Oplag af Dams Abe og Læsebog er udkommen paa Undertegnedes Forlag, trykt paa Skrivpapiir og faaes for 1 Mk. 12 s. T. De, som tager 25 Exemplarer og derover, faaer 20 Proc. Rabat. Dersom de Hrr. Skoleforstandere her i Stiftet ville, ved at ordinere flere Exemplarer, bidrage til Værkets Afsætning, faaes hvert ottende Exemplar frit. Saxkjøbing, den 18de Marts 1827. J. Madsen, Bogbinder.
Lolland-Falsters Stifts-Tidende, 1827-03-23
Auctioner. Efter Begjæring af Udlægshaveren og efter passeret Dom og Jndførsel, bliver det Kjøbmand Johan Holm her i denne Byes Tillegade tilhørende Sted, under Matr. No. 176, med tilliggende Gaard og Haugeplads, samt den Stedet ved udskiftningen tillagte Jorlod paa Nakskov Madeskov, saa og en bemeldte J. Holm tilhørende Jordlod i Stormarken, opraabt til Bortsalg ved følgende trende offentlige Auctioner, nemlig: Mandagen den 23de April) Mandagen den 7de Mai) 1827. Onsdagen den 23de Mai) hvoraf de tvende første Auctioner afholdes paa Byens Raadstue hver Dags Formiddag Kl. 10 slet, og sidste Auction i det bortsælgende Sted, ligeledes om Formiddagen Kl. 10 slet, alt efter de Conditioner, som ved Auctionerne vil blive bekjendtgjorte. Dette bekjendtgjøres herved, saavel til de Lysthavendes som, i Overeensstemmelse med Placaten 22de April 1817, til Pante-Creditorernes Efterretning. Nakskov, den 15de Marts 1827. Schwensen.
Lolland-Falsters Stifts-Tidende, 1827-03-23
Jfølge foregaaet Udpantning for kongelige og Byens Skatter, blive følgende Eiendomme, nemlig: 1) Gaarden No. 204 paa Hjørnet af Tillegade og Kattesund, bestaaende af 29 Fag Forhuus, dobbelt Stok, samt Baghuus af 38 Fag dobbelt og 28 Fag enkelt Stok, saa og den til Gaarden hørende Hauge under Matricul No. 257, Huset No. 239 i Kattesund, tilhørende Skomager Rasmus Jacobsen, bestaaende af 3 Fag, med dets Tilliggende, Huset No. 315 paa denne Byes Vold, tilhørende Slagter Ole Simonsens fraskilte Kone, bestaaende af 12 Fag Stuehuus og 2 Fag Baghuus med Tilliggende, samt den Huset tilhørende Jordlod paa Nakskov Madeskov, særskilte opraabte til Bortsalg ved følgende trende offentlige Auctioner, nemlig: 1ste Gang Mandagen den 23de April 1827, 2den Gang Mandagen den 7de Mai 1827, hvilke Auctioner afholdes paa Byens Raadstue, hver Dags Formiddag Kl. 10 slet. 3die Auction over Eiendommene vil blive afholdt i selve de bortsælgende Steder saaledes: Over Gaarden No. 204 Mandagen den 21de Mai 182. Over Huset No. 239 Tirsdagen den 22de Mai 1827 og Over Huset No. 315 Onsdagen den 23de Mai 1827. hver Dags Eftermiddag Kl. 2 slet, alt efter de Conditioner, der ved Auctionerne vil blive bekjendtgjorte. Dette bekjendtgjøres herved, saavel til de Lysthavendes som Pante-Creditorernes Efterretning. Nakskov, den 15de Marts 1827. Schwensen.
Lolland-Falsters Stifts-Tidende, 1827-03-23
Jfølge Begjering af Skifteretten i afdøde Cancellieraad, Bye- og Herredsfoged Hartmanns Boe, bliver den Stervboet tilhørende Gaard med Tilliggende her i Byen opbuden til Bortsalg ved trende offentlige Auctioner, som afholdes i Gaarden: Onsdagen den 18de April d. A., hver Dags den 2den Mai ) Formiddag den 16de Mai ) Kl. 11. Gaarden bestaaer af en ny grundmuret Bygning til Gaden paa 14 Fag, 2 Etager høi, med gibsede og malede eller betrukne Værelser, hvori 8 større og mindre moderne Jern Kakkelovne; tvende Bindingsværks Udhuse paa 23 Fag, indrettet til Bryghuus, Stald, Loe, Vognskuur m.v.; en rummelig Gaardsplads og en vel anlagt Hauge, paa omtrent 1 Tønde Lands Størrelse. Med Gaarden følger et veldyrket og indhegnet Vænge paa omtrent 8 Tdr. Lands Størrelse, tæt bag Haugen. Conditionerne ere til Eftersyn paa mit Contoir, 8 Dage før første Auction. Forestaaende Bekjendtgjørelse tjener til Efterretning saavel for de Lysthavende, som for Pantecreditorerne, overeensstemmende med Placaten af 22de April 1817. Saxkjøbing Byefoged-Contoir, den 19de Marts 1827. C. A. Møller, const.
Lolland-Falsters Stifts-Tidende, 1827-03-23
Capital, som anbydes. Af Øllingsøegaards Overformynderie kan i 11te Juni Termin, imod anordningsmæssig Sikkerhed, erholdes tillaans 981 Rbd. 79 1/2 s. S. og T., naar Vedkommende derom melde sig hos Undertegnede. Øllingsøegaard, den 14de Marts 1827. R. Hellemann.
Lolland-Falsters Stifts-Tidende, 1827-03-23
Funden. Paa Landeveien imellem Mariboe og Hillested er funden en Pennekniv med 2 Blade og Sax. Eieren kan erholde samme, naar han derom melder sig paa Addressecontoiret.
Lolland-Falsters Stifts-Tidende, 1827-03-23
To i Nærheden af Orebye, i Sønder-Herred, fundne Hestedækner, kan Eieren, imod dette Avertissements Bekostning, afhente hos Birkedommer Aggerup paa Pederstrup.
Lolland-Falsters Stifts-Tidende, 1827-03-23
Tilkjøbs.
Lolland-Falsters Stifts-Tidende, 1827-03-23
2de meget gode jydske Heste, 6 Aar gamle, 10 Qvarteer, mørkebrune, med Blis og fire hvide Been, ere underhaanden at faae tilkjøbs, naar Liebhaberne desangaaende henvender sig til Undertegnede. Waldnessegaard, den 20de Marts 1827. Søren Clausen.
Lolland-Falsters Stifts-Tidende, 1827-03-23
Udsalget af frisk Haugefrøe, fra Nakskov. Major og Handelsgartner Mohr paa Kjøbenhavns Vesterbroe, er hos S. M. Røepstorpff. Et nyt Stor-Seil og en ny Klyver til en Jagt paa 150 Tdr. kan for billig Priis erholdes hos Wiggersi Rødbye.
Lolland-Falsters Stifts-Tidende, 1827-03-23
Nyt Frøe fra Lübeck, af alle Sorter Haugeværter, faaes, som sædvanlig, paa Apotheket i Mariboe.
Lolland-Falsters Stifts-Tidende, 1827-03-27
Lollands og Falsters Stifts Kongelig alene privilegerede. ger. secontoirs Efterretnin AddreEenogtyvende Aargang. Nummer 25. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-03-27
Udenlandsk. London, den 14de Marts. Siden 2 Dage har Rygtet gaaet, at Hr. Peel skal udnævnes til første Skatkammer=Lord, og Lord Colchester til Stats-Secretair for det Jndre, ogsaa hedder det, at Hr. Canning vil udtræde af Ministeriet, hvilket dog ikke er sandsynligt. – Hr. Huuskisson er igjen kommet sig og vil meget snart vise sig i Parlamentet.
Lolland-Falsters Stifts-Tidende, 1827-03-27
J Søndags ankom her Coureren Hr. Crotch med vigtige Depescher fra Constantinopel. – J Dag indtraf ogsaa Depescher fra Oberst Macdonnal i Persien, med Efterretning om nogle lykkelige Fægtninger for Russerne imod Perserne.
Lolland-Falsters Stifts-Tidende, 1827-03-27
Jfølge et Rygte vil Hr. Wynn, Præsident for de indiske Anliggender, gaae som General=Gouverneur til Jndien, og Lord Palmerston erholde en Plads i Cabinettet. Flere Troppe-Afdelinger ere blevne befalede at begive sig til Jrland. – De irlandske Catholiker have i Sinde, anden Paaskedag at lade Hs. Majestæt, i det hele Lands Navn, ved en talrig Deputation overrække et Bønskrivt.
Lolland-Falsters Stifts-Tidende, 1827-03-27
J Begyndelsen af dette Aar har Febersygdomme igjen anrettet megen Elendighed iblandt Europæerne i Sierra Leone.
Lolland-Falsters Stifts-Tidende, 1827-03-27
Jfølge tilforladelige Efterretninger fra Calcutta, har Jndigo-Høsten været yderst slet.
Lolland-Falsters Stifts-Tidende, 1827-03-27
Nyyork, den 16de Febr. Jmellem de mexicanske Tropper og Militsen i Texas var det allerede kommet til en Fægtning. De ny Republikaner, eller Fredonier, som de kalde sig, have sluttet en Forening med flere indianske Stammer. Urolighederne i Texas skulle især være stiftede af americanske Colonister, i den Hensigt, at bringe Provindsen under de forenede Stater.
Lolland-Falsters Stifts-Tidende, 1827-03-27
Tirsdagen den 27 Marts 1827.
Lolland-Falsters Stifts-Tidende, 1827-03-27
Fra Marine-Departementet er afgaaet befaling til Boston, at udruste to Linieskibe paa 74 Kanoner og Fregatterne Cumberland og Java. Admiral Brown har imellem Cap Frio og Santos taget en brasiliansk Krigsbrig paa 20 Kanoner og 72 Mand.
Lolland-Falsters Stifts-Tidende, 1827-03-27
Lissabon, den 3die Marts. Jfølge Breve fra Oporto af 1ste Marts have Rebellerne nu besat Trasos Montes. Deres første Forposter stode 8 tydske Mile fra Oporto. General Clintons Hovedqvarteer var i Combra, og man troede ikke, at brittiske Tropper ville rykke ind i Oporto. Jmellem Rebellernes Hoved anførere ere komne alvorlige Stridigheder, der have foraarsaget mange Subalterne-Officerers Overgang til General Mello.
Lolland-Falsters Stifts-Tidende, 1827-03-27
Jfølge en Privatskrivelse fra Elvas af 1ste Marts, ere flere fangne Officierer af Rebel-Armeen blevne sendte fra denne Fæstning til Lissabon, for der at erholde deres Dom.
Lolland-Falsters Stifts-Tidende, 1827-03-27
Paris, den 11te Marts. Jfølge nyeste Efterretninger fra Madrid, er et Corps portugisiske Flygtninge, som havde trukket sig tilbage til Castilien, ved Efterretningen om, at den spanske General Moreto vilde lade dem afvæbne, gaaet tilbage til Portugal. Jtalienske Flygtninge, som i flere Aar have opholdt sig i Barcelona, have erholdt befaling at forlade Spanien. Efterretninger fra Smyrna melde, at vor af ContreAdmiral de Rigny commanderede Eskadre i de levantiske Vande yder alle franske Handelskibe den sikkreste Beskyttelse, som ogsaa er meget nødvendig, da Caperiet der tager mere og meere Overhaand.
Lolland-Falsters Stifts-Tidende, 1827-03-27
Petersborg, den 7de Marts. Følgende er den nyeste Bulletin, som vor Regjering har erholdt angaaende vort Armeecorpses Operationer paa den persiske Grændse: Efter at General-Lieutenant Fyrst Madatowpaa hiin Side Arares havde besat Staden Barv, efterlod han der et lille Detaschement, der skulde skaffe nogle til Tilbagemarschen nødvendige Provisioner, og tog den 6te Januar med de øvrige Tropper, største Deelen Cavalleri, sin Retning mod Staden Ahar. J nogen Afstand derfra affærdigede han en Afdeling paa 200 Md. for at recognoscere de omliggende Egne. Fyrsten befriede paa dette Tog et betydeligt Antal Nomade-Familier, som fra Provindserne Schirwan og Karabachavare bortslæbte af Fienden. Den 16de ankom han med sine Tropper lykkelig igjen til Arares og satte en lille Afdeling over Strømmen, hvilket lykkedes uden ringeste Modstand.
Lolland-Falsters Stifts-Tidende, 1827-03-27
Constantinopel, den 11te Febr. Den forrige tyrkiske Gesandt ved Hoffet i London, Ferruh Jsmael Effendi, som i flere Maaneder var forviist til Brussa, er nu bleven benaadet og har faaet Tilladelse til at vende tilbage til Hovedstaden.
Lolland-Falsters Stifts-Tidende, 1827-03-27
De sidste Efterretninger fra Grækenland bringer kun lidet mærkelige Krigstildragelser. Det viser sig daglig mere, at de store Fægtninger og Seire i Livadien, som Grækerne have forkyndt, kun have været Streiftoge og Overrumplinger paa enkelte tyrkiske Poster og at alle imellem Karaiskaki, Karatasso og andre Jnsurgent-Hov dinger aftalte Bevægelser, have forfeilet deres Hensigt, at afskjære Reschid Pascha fra Slottets Beleiring Athenen. - Det skal være lykkedes Oberst Fabrier, ved Nattetid at undslippe fra Acropolis igjennem de tyrkiske Forposter.
Lolland-Falsters Stifts-Tidende, 1827-03-27
Den tyrkiske Stor-Admiral, Capudan Pascha, er efter Ansøgning entlediget fra denne Post, og med andre Stats-Embeder er foregaaet endeel Forandringer. Carracas, den 12te Jan. Jo større Bekymringen var, i hvilken vi her i lang Tid svævede, desto større var Glæden, da Efterretningen lød, at Bolivar var ankommen til Puerto-Cabello, desto lydeligere Jubelen, da vi erfarede, at vi her skulde hilse ham. J Forgaars var det den uforglemmelige Dag, paa hvilken han ankom. En ridende Garde af omtrent 60 Udlændinger forsamlede sig om Formiddagen Kl. 10, og drog med vaiende Faner Befrieren imøde. Neppe havde de stillet sig i Geleder langs Veien, før Bolivar viste sig, ridende paa en Skimmel, med Paez paa sin høire Side. Hans Følge bestod af 12 til 16 Personer. Et jublende: "Leve befrieren!" modtog ham. J Antimore modtog nogle Øvrighedspersoner ham, med hvilke han spiste Frokost i et Værtshuus. Ved denne Leilighed kunde man nøie betragte ham. Han har et høist interessant, ærefrygtbydende Aasyn, hvori hersker dyb Melankolie. Paa Panden synes at hvile et UtilfredshedsTræk, Øinene ligge dybt, Ansigtsfarven falder i det Mørke og Haarene ere sorte. Han bærer ingen Knegaa belsbart, og de Portraiter af ham, som haves i Enropa, ligne ikke det mindste. Uagtet han kun er 45 Aar gammel, seer han i det mindste ud som en Mand paa et Halvhundrede, og han bærer umiskjendelige Præg af de Aands- og Legems=Anstrængelser, han har udstaaet for Americas Befrielse. Kan han end ikke kaldes smuk, indgyder hans Blik dog Agtelse og Beundring.
Lolland-Falsters Stifts-Tidende, 1827-03-27
Adskilligt. Madame Catalani er nu i Berlin, og vil derfra drage til Stockholm og Kjøbenhavn.
Lolland-Falsters Stifts-Tidende, 1827-03-27
Sadelmager Bar i Strassburg har opfundet en vælte fri Vogn. Dens Mecanisme bestaaer i, at et Hjul kan stige eller synke, i det de andre 3, formedelst Axe lens Bevægelighed, forblive lige.
Lolland-Falsters Stifts-Tidende, 1827-03-27
Walter Scott har nylig i et Selskab i Edinborg vedkjendt sig de under Navn af Waverleys Forfatter udkomne Romaner.
Lolland-Falsters Stifts-Tidende, 1827-03-27
J Calcutta er et Handelshuus gaaet fallit med 600,000 Pund Sterling.
Lolland-Falsters Stifts-Tidende, 1827-03-27
Abbed Planks Morder, Ridder Jaroszynsky, har endelig den 17de Febr. tilstaaet sin Forbrydelse. Aarsagen til Misgierningen skal være Kassemangel.
Lolland-Falsters Stifts-Tidende, 1827-03-27
Den Skade, som Bremen og dens Omegn har lidt ved den bekjendte Oversvømmelse, anslaaes i det mindste til 60,000 Rd.
Lolland-Falsters Stifts-Tidende, 1827-03-27
Under 17de f. M. har Hs. Maj. Kongen af Sverrig og Norge bestemt, at den ugentlige Søepost imellem Frederikshavn og Frederiksværn indtil videre skal ophøre, og derimod Posten fra 1ste April til Slutningen af October eengang ugentlig gaae med Dampskibet frem og tilbage imellem Frederiksværn og Kjøbenhavn, og hvergang anløbe Gothenborg.
Lolland-Falsters Stifts-Tidende, 1827-03-27
Jndenlandsk. Mariboe, den 26de Marts. En Aftægtsmand i Hillested her ved Mariboe, som i Gaar forlod sit Huus i bedste Velgaaende, for, i Selskab med sin Søn og Svigersøn, at kjøre til Kjøbstæden, døde saa pludselig og stille paa Vognen, at hans bevidstløse Tilstand først bemærkedes, da han undlod at svare paa en til ham rettet Tale. – Efter nogle Dages stærk To begyndte det igjen at fryse den 16de dennes. Saavel den 17de som 18de havde vi orkanagtige Storme, og der faldt saa megen Snee, at Slæderne igien bleve brugte. Foret varede imidlertid meget kort; thi den 20de regnede det, og siden den Tid har Veiret afvexlet med Regn, Sneebygger og Storm.
Lolland-Falsters Stifts-Tidende, 1827-03-27
Ved Auction paa Berritzgaard ere Kornvarer blevne betalte til meget høie Priser og et Pund røget Flesk, kostede 30 s. foruden Sallarium. Her i Mariboe kan et Pund røget Flesk dog faaes for 24 s., hvilken Priis er trykkende nok for den Fattige, og synes ogsaa at være at overdreven, naar det tages i Betragtning, at denne Artikel sælges for uærværende Tid en Fjerdedeel lettere i Kjøbenhavn, hvor Levnetsmidlerne i Almindelighed ere dyrere end i Provindserne.
Lolland-Falsters Stifts-Tidende, 1827-03-27
Den 23de d. M. fødte en Skrædermesters Kone i Nakskov 3de levende og velskabte Drengebørn, hvoraf det ene dog nu er dødt; men de andre, saavelsom Moderen, befinder sig vel. - Samme Dag blev Cand. pharm. Bagge, en Søn af Assessor og Apotheker Bagge i Nakskov, ægteviet til Jomfrue Dorph. Om Aftenen var en stor Deel af Nakskov smagfuld illumineret.
Lolland-Falsters Stifts-Tidende, 1827-03-27
En for nylig fra Slaveriet hjemkommen, men igjen anholdt og for Tyveri arresteret Person, navnlig Lars Hansen Langelænder, fandt en Nat i forrige Uge Leilighed til at bryde ud af sin Arrest i Nakskov. Nogle Dage skjulte han sig i en Lade hos en Bonde paa Landet; men som Nød bringer nogen Kone til at spinde tvang den ham til atter at stiæle. Da han var godt bekjendt med det Locale hos Bonden, stial han, Natten efter Undvigelsen, de fornødne Fødevarer hos denne, og havde ogsaa vidst at forskaffe sig nogle Sengeklæder, saa han om Dagen laae ret mageligt i sit Skjul. Hver Nat gjorde han Vandringer. Paa en af disse dristede han sig endog til selve Nakskov, hvor han forøvede Jndbrud og Tyveri hos Kjøbmand Jes Jensen. Kosterne, som bestod af Lærreder, Bomuldstøier, Kaffebønner, Sukker, Mandler og nogle Penge, bragte han til ovennævnte Bondes Lade og lagde sig, ved Siden af sit Bytte, til Hvile. Han blev imidlertid greben Dagen derpaa. Paagribelsen fremskyndedes derved, at han uden for Laden havde tabt et temmelig stort Stykke Sukker, hvilket fandtes af Gaardens Folk, som strax anstillede Undersøgelser og fandt Gavtyven, der nu er bragt i stræng Forvaring.